**Notă informativă**

**la proiectul de ordin al Ministrului Finanțelor „Cu privire la aprobarea** **modificărilor la ordinul Ministrului Finanțelor nr. 149/2010”**

|  |
| --- |
| **1. Denumirea autorului și, după caz, a participanților la elaborarea proiectului** |
|  Ministerul Finanțelor |
| **2.Condițiile ce au impus elaborarea proiectului de act normativ și finalitățile urmărite**  |
|  Necesitatea elaborării proiectului constă în realizarea prevederilor art. 26 al Legii nr. 271/2017 privind auditul situațiilor financiare, referitor la modul de asigurare a riscului de audit de către entitățile de audit.  |
| **3. Principalele prevederi ale proiectului și evidențierea elementelor noi** |
|  Principalele prevederi ale proiectului țin de ajustarea conținutului Indicațiilor metodice privind modul de asigurare a riscului de audit la prevederile Legii nr. 271/2017 privind auditul situațiilor financiare și Standardelor Naționale de Contabilitate, aprobate prin ordinul Ministrului Finanțelor nr.118/2013, cu modificările ulterioare. Prevederile prezentului proiect vor asigura eficiența modului de asigurare a riscului de audit de către entitățile de audit. |
| **4.Fundamentarea economico-financiară** |
| Implementarea prezentului proiect nu va necesita cheltuieli financiare de la bugetul de stat |
| **5. Modul de încorporare a actului în cadrul normativ în vigoare** |
| Urmare aprobării proiectului, nu va apărea necesitatea modificării sau abrogării unor acte normative.  |
| **6. Avizarea și consultarea publică a proiectului**  |
|  În scopul respectării prevederilor Legii nr. 239/2008 privind transparenţa în procesul decizional, proiectul actului normativ și nota informativă se plasează pentru consultări publice pe pagina web a Ministerului Finanţelor www.mf.gov.md (compartimentul „Transparenţa decizională” subcompartimentul „Procesul decizional”) și se prezintă spre avizare I.P. „Consiliul de supraveghere publică a auditului”, organizațiilor profesionale din domeniul auditului.  |